《过铅山望鹅湖峰次叔重韵》
宋代·程洵

好山如高人，堂堂万夫杰。岳立培塿中，千古磨不灭。

兹山虽未高，浓淡似妆抹。树老樛枝重，石皴灵液洌。

登临恨未能，想像心已豁。寄言山中客，慎勿厌幽绝。

君看名利途，黄尘涨日月。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。